Vandag is natuurlik Vuurwarm Vrydag en natuurlik sal ons julle nie teleurstel met ons witwarm Instagram Model van die Week nie. Dié week het ons ’n lang donkerkop met broeiende blou oë wat sy eie besigheid het, modelwerk doen en boonop ’n sixpack het wat skrik vir niks.
“Ek het net bietjie meer as ’n jaar in die praktyk gewerk toe ek besef het dis nie wat ek vir die res van my lewe wil doen nie. Ek is toe blootgestel aan die digitale bedryf en het vir ’n kort tydjie by ’n digitale firma (Lumico) gewerk voor ek my eie besigheid begin het wat meer fokus op webtuiste-ontwerp en aanlynbemarking vir klein besighede.
In sy vrye tyd doen hy ook modelwerk. Hy is baie passievol oor gesondheid en fiksheid en jy kan hom gereeld in die gym vang! Arnu hou van rustig kuier met ’n paar goeie vriende of net alleen tyd deurbring by die huis en rus. Hy hou van reis en is mal daaroor om nuwe lande te verken.
“Ek sal nie sê dit was ooit ’n droom nie. Ek het hier en daar model gespeel vir vriende wat fotografie studeer het en dis waar ek ’n paar goeie foto’s gekry het en soos sosiale media maar sy ding doen, het mense dit gesien en is ek genader deur ’n modelagentskap. Van daar het nie veel gebeur nie – dit was net toe ek begin werk het en castings val mos altyd op die onmoontlikste tye. Na ’n ruk het ek besluit om ordentlike foto’s van my te laat neem en het baie saam een van my vriende gewerk om my eie “brand” aanlyn te begin bou. Dis toe waar ek weer deur ’n agentskap genader is (waar ek tans is – District Models JHB)
“Ek kan nie sê dat ek al ooit ’n negatiewe model-ervaring gehad het en afgekraak is oor hoe ek lyk nie. Die bedryf is op en af, elke seisoen soek hulle ’n ander soort look. Soms gaan jy werk en soms gaan jy nie. Dis glad nie ’n bedryf waar jy enigiets persoonlik kan opvat nie, maar tog moet jy weet dat dit harde werk vereis om altyd jou beste te lyk. As jy dit besef en by dit hou, sal jy nooit negatief geraak word of ’n negatiewe ervaring hê nie.
“Mmmm, ek sal nie sê ek het ooit ongemaklik gevoel oor enigiets nie. Ek dink die digitale en aanlynplatforms het so vinnig gegroei en gevorder en het so ’n belangrike faktor in ons lewe geword dat mens saam dit moet groei. Om ’n aanlyn-naam vir jouself te skep is so bemagtigend en daar’s al hoe meer waarde daarin. Ek het gegaan van ’n baie meer persoonlike profiel met baie teenstrydighede tot ’n meer gestruktureerde handelsmerk. Ek weet watter beeld ek daar buite wil sit terwyl ek dit steeds eg hou en myself is, maar met ’n doel en soort van eindbestemming wat ek wil bereik – as mens dit so kan stel.
Ons wys elke Vrydag iemand op Instagram aan as Instagram Model van die Week. As jy op Instagram is en jy dink jy het alles en nóg waarna ons soek, of ken jy iemand wat jy dink ons Instagram Model van die Week kan wees, kontak ons asseblief by sterrenuus@lumico.co.za.